Huvitatud isik		

 	17.07.2025 nr 2.-1.1/235 - 2	

	

	
Männiku tee 63 projekteerimistingimuste eelnõu avalik väljapanek		

Nõmme Linnaosa Valitsus avalikustab Männiku tee 63 kinnistule kavandatava üksikelamu püstitamise projekteerimistingimuste eelnõu koos illustreeriva materjaliga (hoone eskiis).
Nõmme linnaosa üldplaneeringu kohaselt asub Männiku tee 63 kinnistu pereelamute juhtotstarbega alal kuhu võib kavandada pereelamuid (kuni 2 korterit) ning lähipiirkonda teenindavaid vaba aja veetmise võimalusi pakkuvaid, kaubandus-, teenindus- ja lastehoiuettevõtteid ja -asutusi. 
Projekteerimistingimuste eesmärk on määrata tingimused Männiku tee 63 kinnistule üksikelamu püstitamiseks.
Vastavalt Nõmme linnaosa üldplaneeringule on üksikelamu kahekorruselise hooneosa kaugus naaberkinnistu piirist üldjuhul 6 m ning ühekorruselise hooneosa kaugus 4 m. Hoone kavandamisel krundi piirile lähemale kui 4 m, tuleb teha koostööd naaberkinnistu omanikuga ning koostöö dokumenteerida. Tagada tuleb tuleohutus, insolatsiooninõuded ja naabrusõigused. 
Arvestades piirkonna hoonestust ja Nõmme linnaosa üldplaneeringut on võimalik määrata Männiku tee 63 üksikelamu ehitisealuseks pinnaks 240 m² ja kõrguseks 6 m.
Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 
1)	ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2)	üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.	
Projekteerimistingimuste taotluse ja selle lisamaterjalide avalik väljapanek toimub 4. augustist kuni 19. augustini 2025.
Projekteerimistingimuste taotlusega nr 2511002/11736 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda Tallinna projekteerimistingimuste ja ehitusprojektide registris veebiaadressil: 
https://veeb.tallinnlv.ee/pilv/index.php/s/MRjSrMDQWOW7iDo.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee